Llista Swadesh

Una llista Swadesh ye una llista de vocabulariu básicu altamente resistente a préstamos formáu por pallabres comunes esistentes en cualquier llingua humana. La llista propuesta orixinal de Swadesh incluyía unos 200 términos, y más tarde usóse una llista reducida de les pallabres más resistentes al cambéu integrada por esautamente 100 términos.

Dichu llistáu compilólu Morris Swadesh nes décades 1940-50 col oxetivu d'usalu na comparanza lexicoestadística de llingües. Úsase en llingüística histórica como mediu d'establecer el parentescu de llingües poco o mal documentaes, y tamién en glotocronoloxía pa estimar una midida cuantitativa del tiempu de diverxencia de dos o más llingües emparentaes. Eso permite establecer igualmente'l tiempu d'evolución d'una familia a partir del so antecesor común o protollingua común.

 Introducción 
La llista Swadesh permite tanto establecer el parentescu de llingües, como establecer el grau de diverxencia ente dos llingües d'una familia llingüística. La llista básase nuna llista de léxicu o vocabulariu básicu de dos llingües ente les que se supón parentescu, de manera que pueda atopase'l so grau de diverxencia a lo llargo'l tiempu. D'esta manera, esta llista ye un instrumentu fundamental en llingüística histórica comparativa, glotocronoloxía y lexicoestadística. 

 Noción de vocabulariu básicu 
La principal aplicación que tuvo la llista Swadesh ye'l d'homoxeneizar la bas de vocabulariu sobre la que realizar inferencies fiables. Ocurre que la mayor parte del vocabulariu d'una llingua depende de factores culturales y cambia, non por evolución histórica, sinón por motivos rellacionaos con cambeos sociales que son estrallingüísticos. Principalmente los cambeos non controlaos apaecen por razones culturales, motivos d'espardimientu teunolóxicu (la pallabra televisión alcuéntrase en cuasi toles llingües actuales), políticos, económicos, etc. En suma, esisten demasiaos factores culturales de consecuencies non predicibles qu'afeuten al vocabulariu d'una llingua. Poro, ye poco fiable facer comparances ente llingües sobre la bas de pallabres que designen conceutos dependientes del contautu ente civilizaciones como 'patata' (d'orixe americanu), qu'actualmente s’alcuentra en toles llingües romániques. La esistencia d'esta pallabra nestes llingües y la forma comparada de la mesma podría facemos llegar a la conclusión equivocada de que ye una voz que provién del llatín **potatus, dalgo imposible yá que numái hasta'l sieglu XVI los europeos descubrieron la patata. Foron otres razones culturales coles qu'aportó la pallabra patata nel vocabulariu de les llingües romániques, pero non la evolución d'una pallabra llatina que nunca nun esistiera.

Consciente d'esti problema, Morris Swadesh supunxo que, por embargu, esistía lo qu'elli llamaba "vocabulariu básicu", esto ye, un vocabulariu más estable y menos suxetu a cambeos culturales, sinón a una evolución muncho más lenta y menos influyida por factores estrallingüísticos. Esti vocabulariu básicu tenía que carecer de conceutos culturales, y poro universales pa toles cultures humanes, ye dicir, tenía que ser común y susceptible d'alcontrase en cualquier llingua y en cualquier época de desarrollu de la mesma. Por exemplu, la pallabra ñeve nun val pa comparar llingües tropicales del África Central, nin 'televisión' pa comparar el griegu clásicu col modernu griegu.

Esti vocabulariu básicu constaba de pallabres como 'agua', 'mano' o 'muyer', conocíes en cualquier cultura y tan fundamentales y simples que difícilmente diben ser sustituyíes per préstamos d'otres llingües. La llista Swadesh intenta ser el reflexu d'esti vocabulariu estable y dota a los llingüistes d'un patrón fiable pa la comparanza ente llingües.

 Usu en glotocronoloxía 
La glotocronoloxía supón qu'esiste una tasa aproximadamente constante de cambéu na evolución llingüística. Esa tasa calculóse nun 86% de pallabres de vocabulariu básicu perdíes cada mil años. La constancia estadística criticóse enforma, pues ta basada en resultaos consiguíos pa un númberu mui restrinxíu de llingües. Dalgunos llingüistes señalaron que nun ye razonable pensar qu'una mesma llingua evolucione a una tasa constante en dos momentos históricos distintos, anque l'afirmación de Swadesh ye qu'en periodos llargos los periodos de cambéu aceleráu y cambéu acuartáu se compensen aproximadamente.
Otra crítica ye que podría ser que non toles llingües necesariamente compartiríen una tasa de cambéu idéntica, pudiendo esistir diferentes tases de cambéu en diferentes rexones del planeta, ye dicir, criticóse que la tasa algamada pa les llingües indoeuropees nun tien por qué aplicase a toles llingües del planeta. En xeneral, considérase que, mientres que la llista Swadesh estableció la bas léxica de la comparanza glotocronolóxica, nun ocurrió lo mesmo cola tasa de cambéu de les llingües, que sigue suxeta a bien de factores culturales y históricos, toos ellos incontrolables.

Mesmo coles crítiques anteriores, les hipótesis estadístiques d'estabilidá y universalidá de la tasa de cambéu en periodos llargos de tiempu, conducen a la siguiente estimación glotocronolóxica per parte del tiempu de diverxencia:

siendo
t = tiempu de separación ente llingües
c = coeficiente de semeyanza léxica (usando les llistes Swadesh)
r = constante glotocronolóxica (establecida nun 86%)

 Léxicu de la Llista Swadesh 
Esisten dos versiones de la llista Swadesh, una con 207 términos y otra con esautamente 100 términos. Dase la llista llarga de 207 pallabres, orixinalmente n'inglés, darréu:

n.inglésasturianu1  I, me  yo, min2  you (sg.)  tu3  he  él/elli4  we  nós/nosotros5  you (pl.)  vós/vosotros6  they  ellos7  this  esti8  that  esi, aquel/aquelli9  here  equí10  there  ehí, ellí11  who  quién12  what  qué13  where  ónde, aú/ú14  when  cuándo15  how  cómo16  not  non, nun17  all  tou18  many  munchos19  some  dalgún20  few  pocu21  other  otru22  one  un23  two  dos24  three  trés25  four  cuatro26  five  cinco27  big  grande28  long  llargu, llongu29  wide  anchu30  thick  gordu31  heavy  pesáu32  small  pequeñu33  short  curtiu34  narrow  estrenchu35  thin  delgáu36  woman  muyer37  man  home38  man, persone  home39  child  neñu, guaḥe40  wife  esposa, muyer41  husband  esposu, maríu, home42  mother  ma/madre43  father  pá/padre44  animal  animal45  fish  pexe46  bird  ave, páxaru47  dog  perru48  louse  pioyu49  snake  culiebra50  worm  viérbene, guxán, cocu51  tree  árbol52  forest  viesca 
n.inglésasturianu53  stick  palu54  fruit  frutu55  seed  semiente56  leaf  fueya57  root  raíz, raigón58  bark  corteya59  flower  flor60  grass  yerba61  rope  cuerda62  skin  piel, pelleyu63  meat, flesh  carne64  blood  sangre65  bone  güesu66  fat, grease  grasa, untu67  egg  güevu68  horn  cuernu69  tail  rabu70  feather  pluma71  hair  pelo, pelu72  head  cabeza, tiesta73  ear  oreya74  eye  güeyu75  nose  ñariz/nariz76  mouth  boca77  tooth  diente78  tongue  llingua79  fingernail  uña80  foot  pie81  leg  pierna82  knee  rodiya83  hand  mano84  wing  ala85  belly  banduyu, barriga86  guts  coraes87  neck  pescuezu88  back  llombu89  breast  pechu90  heart  corazón91  liver  fégadu92  to drink  beber93  to eat  comer94  to bite  morder95  to suck  chupar96  to spit  cuspir97  to vomit  vomitar98  to blow  soplar99  to breathe  respirar, alendar100  to laugh  rir101  to see  ver102  to hear  oyer, sentir103  to know  saber104  to think  pensar 
n.inglésasturianu105  to smell  goler, arrecender106  to fear  tener mieu, amedranar107  to sleep  dormir108  to live  vivir109  to die  morrer110  to kill  matar111  to fight  lluchar112  to hunt  cazar113  to hit  bater, golpiar114  to cut  cortar115  to split  partir116  to stab  apuñalar117  to scratch  esgatuñar, raspiar118  to dig  cavar119  to swim  ñadar/nadar120  to fly  volar, esñalar121  to walk  andar122 to come  venir123  to lie  echase124  to sit  sentase125  to stand  tar de pie126  to turn  voltiar127  to fall  cayer128  to give  dar129  to hold  sofitar, sostener130  to squeeze  apertar131  to rub  esfregar132  to wash  llavar133  to wipe  ensugar134  to pull  tirar135  to push  emburriar136  to throw  llanzar137  to tie  atar138  to sew  coser139  to count  contar140  to say  dicir141  to sing  cantar142  to play  xugar143  to float  flotar144  to flow  afluyir145  to freeze  xelar146  to swell  hinchir147  sun  sol148  moon  lluna149  star  estrella150  water  agua151  rain  agua, lloviu152  river  ríu153  lake  llagu154  sea  mar155  salt  sal156  stone  piedra 
n.inglésasturianu157  sand  arena, sable158  dust  polvu, povisa159  earth  tierra160  cloud  ñube/nube161  fog  borrina162  sky  cielu163  wind  aire, vientu164  snow  ñeve/nieve165  ice  xelu166  smoke  fumu167  fire  llume, fueu168  ash  ceniza169  to burn  quemar170  road, path  camín171  mountain  monte172  red  colloráu, bermeyu173  green  verde174  yellow  mariellu175  white  blancu176  black  ñegru/negru, prietu177  night  nueche178  day  día179  year  añu180  warm, hot  caliente181  cold  fríu182  full  enllenu183  new  nuevu184  old  vieyu185  good  bonu186  bad  malu187  rotten  podre188  dirty  gochu189  straight  rectu/reutu190  round  redondu191  sharp  afiláu192  dull  ciegu193  smooth  suave194  wet  húmedu, llentu195  dry  secu196  correct  correutu/correutu197  near  cerca198  far  lloñe199  right  drechu/derechu200  left  esquierdu/izquierdu201  at  en, a, pa202  in  en203  with  con204  and  y205  if  si206  because  porque207  name  nome

 Ver tamién 
 Cálculos estimativos de l'antigüedá de delles families
 Llista de Swadesh en llingües eslaves
 Llista de Swadesh en llingües utoazteques
 Llista de Swadesh en llingües otomangues

 Referencies 

 Enllaces esternos 
 Llistes de Swadesh nel Wikcionariu

Categoría:Llingüística
Categoría:Llistes